ტყის საძმო
ტყის საძმო (ინგლ. Over the Hedge, „მესერის მიღმა“) — 2006 წლის ამერიკული კომედიური ანიმაციური ფილმი, რომელიც ეფუძნება კომიქსს „მესერის მიღმა“. ფილმის რეჟისორები არიან ტიმ ჯონსონი და კერი კირკპატრიკი, ხოლო პროდიუსერი - ბონი არნოლდი. ფილმი გამოვიდა 2006 წლის 19 მაისს. „ტყის საძმო“ გადაღებული იქნა სტუდიის DreamWorks Animation მიერ. დისტრიბუცია მას გაუწია Paramount Pictures-მა. ფილმში როლებს ახმოვანებენ: ბრიუს უილისი, გერი შენდლინგი, სტივ კერელი, უილიამ შეტნერი, ვანდა საიქსი, ომიდ ჯალილი, ნიკ ნოლტი, ავრილ ლავინი და სხვები.